《龟山禅寺》
宋代·姚望之

万山深处远轮蹄，古寺雍熙诏赐题。
坐望竺乾诸佛近，徙凭菌阁十方低。
灵岩频见玄猿度，琪树应招白鹤楼。
不觉胜游天已晚，一痕新月印前溪。

作者简介：姚望之（？～一二三四），字肖吕，宁德（今属福建）人。理宗宝庆二年（一二二六）武举进士。端平元年（一二三四）赵葵恢复三京，辟为幕属，师败殁于军。事见《宋史》卷四一七《赵葵传》、明嘉靖《宁德县志》卷三。今录诗二首。